Váratlan vereséget szenvedett el a Liverpool
Az Anfield Roadon kapott ki 1-0-ra a Brendan Rodgers alakulata a Southampton ellen a Premier League ötödik körében.
Elvérzett a Pool
Fotó: AFP

A fordulót megelőzően a bajnoki tabellát vezető vörösök könnyűnek ígérkező meccsre számítottak a Szentek ellen, ám ezt a vendégek teljesen másképp gondolták.

A Southampton az egész mérkőzés során támadószellemben futballozott, s végül nyerő húzásnak tűnt, hogy nem álltak be védekezni.

Az első félidőt követően 0-0-val vonulhattak pihenőre a felek, a második játékrész egyetlen gólját pedig a vendégek középsővédője, Lovren szerezte.

A Pool a hátralévő időben becsülettel próbálkozott, de nem sikerült egyenlíteniük, így Gerrardék is elszenvedték első vereségüket az új idényben.

A szintén négy órakor kezdődő találkozókon az Everton a hajrában fordított a West Ham otthonában, a West Brom hazai pályán a Sunderland együttesét, a Hull pedig idegenben a Newcastle-t verte, míg korábban, a forduló nyitómeccsén az Aston Villa a Norwich otthonában diadalmaskodott.

Eredmények – Premier League, 5. forduló

Norwich – Aston Villa 0-1 (0-1)
Liverpool – Southampton 0-1 (0-0)
Newcastle – Hull 2-3 (2-1)
West Brom – Sunderland 3-0 (1-0)
West Ham – Everton 2-3 (1-0)

Videó – Ezzel a góllal vesztett a Liverpool
Foci